Wynmaker: Jacques Cilliers | Vrouekeur
Jacques Cilliers is Zandvliet Wynlandgoed tussen Bonnievale en Robertson se wynmaker en algemene bestuurder
Op skool het hy gedroom van eendag boer of beroepsgholfspeler word en wynmaker is so ná aan boer soos kan kom. Jacques is getroud met Annaleen en hulle het drie kinders.
My heel eerste "werk" was om tydskrifte af te lewer toe ek 11 jaar oud was. Maar my wynloopbaan het by Rust & Vrede begin met die maak van hul rooiwyn.
Ek wou boer of in die landbousektor werk. Na twee jaar se studies het 'n dosent my inskrywingsvorm met my keuse vir die volgende jaar se spesialisrigtings geneem, Vee- en Groenteboerdery doodgetrek en Wyn ingevul.
Ek het vinnig besef die plesier van wynmaak is volop, maar jy gaan nie vinnig sakke geld maak nie… en dit is maar reg so. Die tyd in die kelder, die satisfaksie van 'n goeie bottel wyn maak is genoeg.
Hoe sien jy jouself as wynmaker – versigtig, voortvarend, avontuurlustig of konserwatief, en hoekom sê jy dit?
Ek hou van uitdagings, maar respekteer die gevestigde handelsmerk waarmee ek nou werk. Dit gaan vreemd lyk as 'n ou oom ewe skielik 'n speedo op die strand aantrek. Ons is besig om Zandvliet stukkie vir stukkie meer hip te maak, sonder om tradisie en erfenis by die agterdeur uit te gooi. Die plaas spog met 'n pragtige herehuis – Kaapse gewel en al – en geslagte ken Zandvliet vir sy shiraz. Dit keer ons egter nie om voortvarend en avontuurlustig te wees met nuwe aanplantings nie. Ons wingerde groei dan nou sy aan sy met sitrusboorde en die Zandvliet en ClemenGold-pasmaat werk verbasend goed.
Maak wyn wat lekker drink en hou op om wyn bloot vir kompetisies te maak.
Ons het mourvèdre en carignan gemaak wat in 'n versnit met shiraz gaan. Ek oorweeg ook 'n aanplanting van chenin blanc teen een van ons suidelike hellings waar die wind byna onophoudelik waai. Ons plant tans nog wingerde aan en beplan om die gasvryheidsaanbod uit te brei om 'n 4-ster-gastehuis, restaurant, kapel en trouvenue, konferensiefasiliteite en meer in te sluit. Die plaas behoort in die nabye toekoms 'n aansienlike bydrae tot die toerismebedryf langs die R62 te maak.
Dat jy dit met jou vriende kan deel. Dit is altyd 'n gesogte geskenk en sorg vir kosbare kuiergeleenthede waar herinneringe geskep word.
Annaleen het geen wyn gedrink toe sy ons drie kinders verwag en geborsvoed het nie – so dit was maar 'n eensame vyf jaar vir my. Nou geniet ons gereeld saans of oor naweke 'n wyntjie saam.
Shiraz en chardonnay – hoe dan nou anders as jy die voorreg het om op Zandvliet, die tuiste van shiraz, wyn te maak. Shiraz gaan saam met alles en maak 'n sagte, vrugtige wyn wat mooi verouder. Ek is ook 'n chardonnay-liefhebber en hou van 'n afgeronde, romerige smaak.
Terret noir – 'n donker-skil Franse variëteit wat primêr in die Rhônevallei groei.
Met my geboorte in 1976 het my pa 'n paar kiste wyn van daardie jaar gekoop. Ek het nog 6 bottels daarvan oor – regtig spesiaal!
Die uitdaging vir 'n hedendaagse wynmaker is om jou styl by die verbruiker se smaak en beursie aan te pas om so verkope te dryf. Daar is so baie handelsmerke wat met mekaar meeding dat wynmakers nie bloot wyn kan maak volgens hul eie persoonlike voorkeure nie.
Die 2008 chenin blanc-oes toe daar redelik vrot in die wingerd was en ek nogtans daarvan moes wyn maak. Die uiteinde was 'n pluimpie uit 'n verrassende oord.
As jy as wynmaker op 25 begin wynmaak en op 60 aftree (ek ken bitter min wynmakers bo 50) dan het jy 35 oeste voor jou. Dis min. So ek voel geweldig trots op elke oes wat suksesvol gebottel word.
Eskom se kragonderbrekings wanneer ek verkoeling nodig het om die Muscat se gisting te stop. Dit hou jou op jou tone! Ek reken die krag het afgegaan om my te ontneem van enige manier van inmeng by die wynmaakproses.
Kalkveld shiraz saam met 'n Boesmanlandse skaaptjoppie.
My ideale profiel van 'n SA wyndrinker: hy drink nie bier nie (grappie) en daag wynmakers uit om meer avontuurlistige wyne te maak. Hy daag homself ook uit om 'n groter verskeidenheid wyne te probeer en geniet.
Dit sou ingebou moes wees teen 'n suidelike berghang met oop rooiwynkuipe wat jy kan deurdruk tydens gisting. Geen pompe nie – meer natuurlik asseblief.